ไปหามาค่ะ บอกว่าเป็นปลอกหุ้มเอ็นอักเสบ ได้ฉีดยา 1 เข็ม แล้วได้ที่พยุงข้อมือมา อยากทราบว่า 1.ต้องใส่ตลอดเวลาหรือปล่าวคะ ตอนนอนก็ต้องใส่หรอคะ 2.ระยะเวลาที่จะหายเป็นปกตินานเท่าไหร่คะ
สวัสดีค่ะ ปลอกหุ้มเอ็นข้อมืออักเสบเป็นโรคที่เกิดจากการอักเสบของเส้นเอ็น และปลอกหุ้มเส้นเอ็นบริเวณข้อมือ ผู้ป่วยจะมีอาการปวดบวมที่ข้อมือบริเวณโคนนิ้วโป้ง เกิดจากการใช้งานข้อมือที่มากเกินไปดังนั้นการรักษาหลักก็คือการปรับพฤติกรรม พักการใช้งานบริเวณที่มีการอักเสบหรือเจ็บอยู่ สามารถใส่ปลอกข้อมือเพื่อพยุงให้ขยับน้อยลงได้ ร่วมกับการใช้ยาแก้ปวดภายใต้การดูแลของแพทย์ หรือฉีดยาแก้ปวด/สเตียรอยด์เข้าเฉพาะที่เพื่อลดการอักเสบเฉียบพลันกรณีที่เป็นมากดังนั้นช่วงที่เป็นมาก อาจจะใส่ปลอกพยุงข้อมือไว้ตลอดเวลาก่อนจะดีกว่า หากอาการทุเลาแล้ว อาจถอดออกช่วงที่ไม่ได้ขยับแล้วเช่นตอนนอนได้ ปกติแล้วช่วงที่อักเสบมากๆมักจะดีขึ้นได้ภายใน 1-2 สัปดาห์ แต่โรคกลุ่มนี้อาจจะเป็นเรื้อรัง เป็นๆหายๆได้ตลอดชีวิต ขึ้นกับการปฏิบัติตัวค่ะ